Date: 1392
Issuing place: Tallinn
Country: Viro
Language: latina
Document type: Kirkolliset, yleiset, Asiakirjat

Vniuersis sancte matris ecclesie filiis, ad quos presentes littere seu presens transsumptum peruenerit, Johannes, Dei et apostolice sedis gracia¹ episcopus Reualiensis, eiusque capitulum salutem in Eo, qui est omnium vera salus. Noueritis, quod constitutus presencialiter coram nobis ac capitulo nostro ac notariis et testibus infrascriptis venerandus et² religiosus vir, dominus Iohannes, abbas in Padis, Cisterciensis ordinis nostre³ Reualiensis dyocesis, dicti monasterij suj et conuentus nomine quasdam patentes litteras siue tria prmilegia regia eis concessa, quarum tenores inferius secundum [ordinem] de⁴ verbo ad verbum describuntur,⁵ sanas et integras⁶ nec in aliqua suj parte suspectas, sed omni prorsus vicio et⁷ suspicione carentes, in manibus suis tenens in medium produxit, exhibuit et ostendit, easque idem dominus abbas, cum propter pericula maris et viarum discrimina extra suum monasterium mittere⁸ ad faciendam fidem hesitantibus de eisdem alicubi non⁹ audebat, transsumj, publicari et in publicam formam redigi, nostri ac capituli nostri sigillorum munimine roborari humiliter supplicauit. Nos igitur huiusmodi peticionibus tanquam iustis ac racionabilibus fauorabiliter annuentes, memoratas litteras de manibus iam dicti dominj abbatis ad nos recipimus¹⁰ (ͻ: recep-) et per honorabilem virum dominum Henricum Langhe, decanum predicte nostre¹¹ ecclesie, coram nobis et predicto capitulo nostro¹² de verbo ad verbum recitari et perlegi mandaiumus et fecimus, eisque primitus per nos visis, inspectis et diligenter examinatis ac mature recensitis, deliberacione preuia notariis publicis infrascriptis transsumendas, publicandas et in publicam formam redigendas et auscultandas tradidimus et assignauimus, quarum litterarum prima tribus¹³ sigillis, videlicet dominorum regis infrascripti necnon episcopi¹⁴ et capituli ecclesie¹⁵ Aboensis, sigillata erat, sigillo regis, cum¹⁶ cordula de serico triplicis¹⁷ coloris, videlicet¹⁸ rubei, blancj et nigri, de cera alba magno et rotundo appendente, jn quo quidem sigillo desculpta erat cum cymboriis¹⁹ pulchris, vt apparuit, ab anteriori eius parte ymago regis²⁰ in solio maiestatis residentis, in dextra manv pomum et²¹ supra pomum crvcem tenentis; et in sinistra manv sceptrvm et circa sceptrvm quasi in eadem altitudine a latere clipeum habebat paruum, in quo quasi forma leonis tribus barris distincti desculpta era(n)t,²² cuius sigilli littere circumferenciales ducte erant in hunc modum: Sigillum Magni Dei gracia sweuorum gothorum et Norwegie regis. A posteriori vero parte a tergo eiusdem sigilli desculptus erat clipeus, in cuius medio forma leonis, vt premittitur, apparebat cum litteris circumferencialibus ductis post crvcem in hunc modum: Clipeus Magni Dei²³ gracia sweuorum gothorumque regis illustris. Secundum vero sigillum, videlicet episcopi¹⁴ predicti, cum cordula de serico duplicis coloris, rubei et nigri, predicto priuilegio oblongum appendebat, a parte anteriori de cera viridi et a tergo de cera alba, in quo sculpta erat ymago episcopi infulati, vestiti pontificalibus, baculum pastoralem in manv tenentis, cuius littere circumferenciales tales erant: Sigillum Hemmingi Dei gracia episcopi Aboensis. 3:m vero sigillum, rotundum, capituli Aboensis ecclesie, in cordula de serico dupplicis coloris, videlicet rubej et nigri, de cera duplici, a tergo alba et ab anteriori parte rubea, ipsj priuilegio appendebat, jn cuius sigilli²⁴ medio sculpta²⁵ erat ymago gloriose virginis Marie cum²⁶ cymborio in solio sedentis, puerum in gremio tenentis, coram qua ymagine ymago episcopi infulati, vestiti pontificalibus, baculum²⁷ pastoralem in manv tenentis et genua flectentis,²⁸ sub quarum ymaginum pedibus sex ymagines quasi canonicorum desculpte erant; cuius sigilli²⁹ littere circumferenciales tales erant: Sigillum capituli ecclesie Aboensis. Alie vero due littere siue priuilegia eodem sigillo prefati illustris principis solum in pressulis pergamenis,³⁰ sicud superius descriptum est, munite erant. Tenores vero litterarum siue priuilegiorum,³¹ de quibus supra fit mencio, de verbo ad verbum sequitur et sunt tales; et primo (tenor) littere³² illustris principis dominj Magni regis, vt predicitur, tribus sigillis sigillate supra descriptis, tenor talis est: Omnibus presens scriptum cernentibus Magnus, Dei gracia (etc. Se n. 139). Alterius vero littere eiusdem illustris principis dominj Magni³³ regis, vnico sigillo sigillate superius iam descripto, tenor sequitur in hec verba: Omnibus presens scriptum cernentibus Magnus, Dei gracia (etc. Se n. 143). 3:e³⁴ vero littere eiusdem illustris principis dominj regis, vnico sigillo sigillate superius descripto, tenor sequitur in hec verba: Magnus, Dei gracia rex Swecie, Noruegie et Scanie, dilectis sibi (etc. Se n. 140). Et quia nos Iohannes, episcopus prefatus, vna cum capitulo nostro post huiusmodi transsumpcionem prefatarum litterarum diligentemque auscultacionem, examinacionem³⁵ [et] collacionem³⁶ earundem presens transsumptum cum ipsis litteris originalibus de verbo ad verbum concordare per omnia inuenimus, nichilque quod³⁷ mutare posset sentenciam aut variare intentum, jdeoque presenti transsumpto auctoritatem nostram ordinariam interponimus pariter et decretum, volentes nichilominus et tenore presencium decernentes, vt huiusmodi transsumpto (ͻ: -tum) deinceps in omnibus et per omnia vbique locorum in iudicio et extra, vbi ipsum produci, ostendi aut legi contigerit, firmiter stetur, et ei plena fides adhibeatur, sicut litteris originalibus memoratis.³⁸ Jn quorum omnium fidem et testimonium premissorum presens transsumptum, excerptum et extractum³⁹ ex tribus originalibus litteris illustris principis domini regis,⁴⁰ vt premittitur, ad maiorem rej geste certitudinem atque noticiam pleniorem per notarios infrascriptos subscribi et publicari mandauimus nostrique et capituli nostri sigillorum fecimus appencione muniri. Datum et actum Reualie, in ecclesia nostra⁴¹ Reualiensi, sub anno a natiuitate Dominj mcccxcijº,⁴² jndiccione xv,⁴³ die xxj⁴⁴ mensis Septembris, hora sexta⁴⁵ uel quasi, pontificatus sanctissimi in Christo patris et dominj nostri, dominj Bonifacij, diuina prouidencia pape nonj, anno iijº,⁴⁶ presentibus honorabilibus et discretis viris, dominis Tiderico Sozenere, Gosswino Pallas et Nicolao Stekkeborch,⁴⁷ perpetuis vicariis predicte ecclesie⁴⁸ nostre Reualiensis, testibus ad premissa vocatis specialiter et rogatis⁴⁹. [Et ego] Tidhericus⁵⁰ Voghet,⁵¹ clericus Hauelbergensis dyocesis, publicus imperiali auctoritate notarius, suprascriptarum⁵² litterarum produccioni, exhibicioni, peticioni,⁵³ recepcioni et leccioni ac omnibus et singulis aliis, dum sic coram reuerendo in Christo patre, domino Iohanne, episcopo suprascripto⁵⁴ et per eum fierent et agerentur, vna cum venerabilibus viris dominis Henrico decano et capitulo ac Ludero, notario publico infrascripto, et testibus suprascriptis⁵⁵ presens interfuj eaque sic fieri vidi et audiuj; et quia presens transsumptum in omnibus et per omnia cum transsumptis litteris originalibus fideliter auscultatum concordare inuenj, de mandato predicti dominj⁵⁶ episcopi et ad requisicionem eiusdem, me aliis negociis occupato, per alium fidelem conscribi feci ac me subscripsi et⁵⁷ signum meum solitum et conswetum apposuj, rogatus et requisitus in testimonium omnium premissorum. Et ego Luderus Henrici de Grambo,⁵⁸ clericus Caminensis⁵⁹ dyocesis, publicus imperiali auctoritate notarius, quia supradictarum litterarum produccioni, exhibicioni, peticioni, recepcioni et leccioni ac omnibus et singulis aliis, dum sic coram reuerendo in Christo patre, domino Iohanne, episcopo suprascripto, fierent et per eum agerentur, vna cum venerabilibus viris et dominis Henrico decano et capitulo ac Tidherico, notario publico, et testibus suprascriptis presens interfuj, eaque sic fieri vidj et audiuj, et quia presens transsumptum in omnibus et per omnia cum litteris originalibus fideliter auscultatum concordare inuenj, de mandato dictj dominj episcopi hic me subscripsi signumque meum solitum et conswetum apposuj, rogatus et acquisitus⁶⁰ in testimonium premissorum.⁶¹